**Ministru kabineta noteikumu projekta**

**„Grozījumi Ministru kabineta 2012.gada 10.janvāra noteikumos Nr.38 „Peldvietas izveidošanas un uzturēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ūdens apsaimniekošanas likuma (turpmāk – Likums) 5.panta desmitās daļas 9.punkts, Epidemioloģiskās drošības likuma 38.1 panta pirmā daļa un 2012.gada 17.janvāra Ministru prezidenta rezolūcija 2012-REZ-111-1/8-137. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Eiropas Parlamenta un Padomes Direktīvas 2006/7/EK (2006.gada 15.februāris) par peldvietu ūdens kvalitātes pārvaldību un Direktīvas 76/160/EEK atcelšanu (turpmāk – Direktīva) 1.panta 3.punkts nosaka, ka peldvietu ūdens monitorings ir jānodrošina jebkurai virszemes ūdeņu daļai, ja kompetentā iestāde paredz, ka tajā peldēsies liels skaits cilvēku, un ja tā nav piemērojusi pastāvīgu peldēšanās aizliegumu vai nav sniegusi pastāvīgu ieteikumu nepeldēties. Minētās Direktīvas prasības ir iekļautas Ministru kabineta 2012.gada 10.janvāra noteikumos Nr.38 „Peldvietas izveidošanas un uzturēšanas kārtība” (turpmāk – noteikumi Nr.38), kas nosaka peldvietas izveidošanas, uzturēšanas, higiēnas un drošības prasības, Baltijas jūras un Rīgas jūras līča peldvietu un iekšzemes peldvietu sarakstu, kurās peldvietu ūdens monitoringu veic par valsts budžeta līdzekļiem (turpmāk – peldvietu saraksts), kā arī kārtību kādā veic peldvietu iekļaušanu vai svītrošanu no peldvietu saraksta. Savukārt Likuma 5.panta desmitās daļas 9.punktā ir noteikts, ka Ministru kabinets nosaka to peldvietu sarakstu, kurās peldvietas ūdens monitoringu peldsezonas laikā veic par valsts budžeta līdzekļiem.  Atbilstoši Likuma un noteikumu Nr.38 prasībām, pašvaldība iesniedz priekšlikumus par savā administratīvajā teritorijā esošās peldvietas iekļaušanu peldvietu sarakstā vai svītrošanu no tā, izvērtējot informāciju par peldvietas apmeklējuma tendencēm, kā arī par peldvietas infrastruktūru un tajā veiktajiem labiekārtošanas pasākumiem peldēšanās veicināšanai.  Savukārt Veselības inspekcija kā kompetentā iestāde katru gadu izvērtē pašvaldību iesniegtos priekšlikumus par peldvietu iekļaušanu vai svītrošanu no peldvietu saraksta un iesniedz Veselības ministrijā ierosinājumus par grozījumu veikšanu peldvietu sarakstā. Veselības ministrija sagatavo noteikumu projektu par grozījumu veikšanu noteikumu Nr.38 peldvietu sarakstā, ko iesniedz izskatīšanai un apstiprināšanai Ministru kabinetā. Šobrīd peldvietu sarakstā ir iekļautas 54 peldvietas: 33 Baltijas jūras un Rīgas jūras līča peldvietas un 21 iekšzemes peldvieta.  2012.gada 17.janvāra Ministru Prezidenta rezolūcijā 2012-REZ-111-1/8-137 (turpmāk – MP rezolūcija) Vides aizsardzības un reģionālās attīstības ministrijai (turpmāk – VARAM) sadarbībā ar Latvijas pašvaldību savienību (turpmāk – LPS) tika lūgts aicināt pašvaldības apzināt peldvietas, kuras peldsezonas laikā apmeklē liels skaits peldētāju, bet kuras nav iekļautas noteikumu Nr.38 peldvietu sarakstā, veikt šo peldvietu labiekārtošanu un pieteikšanu iekļaušanai peldvietu sarakstā. Ņemot vērā MP rezolūcijā noteikto, VARAM sadarbībā ar LPS 2012.gadā izsūtīja pašvaldībām vēstules ar aicinājumu izvērtēt iespējas veikt savā administratīvajā teritorijā esošo peldvietu labiekārtošanu un pieteikšanu iekļaušanai peldvietu sarakstā. Kā arī Veselības inspekcija katru gadu visām pašvaldībām izsūta informatīvu vēstuli par peldvietu ūdens monitoringa veikšanas iespējām un peldvietu pieteikšanu iekļaušanai peldvietu sarakstā.  Ņemot vērā iepriekš minēto, Veselības inspekcija 2014.gadā saņēma Rucavas novada un Daugavpils novada pašvaldību priekšlikumus par:* Rucavas novada, Rucavas pagasta, Papes bākas peldvietas iekļaušanu Baltijas jūras un Rīgas jūras līča peldvietu sarakstā;
* Daugavpils novada, Višķu pagasta, Luknas ezera, Višķu tehnikuma ciema peldvietas iekļaušanu Iekšzemes peldvietu sarakstā.

 Veselības inspekcijas eksperti izskatīja minēto pašvaldību iesniegtos priekšlikumus, kā arī izvērtēja sniegto informāciju par jaunajām peldvietām un atzina, ka pieteiktās peldvietas atbilst oficiālo peldvietu statusam un ir iekļaujamas peldvietu sarakstā.  Kā arī šī gada janvārī Veselības inspekcija saņēma Mērsraga novada domes 2015.gada 20.janvāra lēmumu Nr.11 „Par Mērsraga novada peldvietu – Mērsraga peldvieta un Upesgrīvas peldvieta – slēgšanu” ar kuru Mērsraga novada pašvaldība rosināja no Baltijas jūras un Rīgas jūras līča peldvietu saraksta svītrot Mērsraga un Upesgrīvas peldvietas, pamatojot šo lēmumu ar finanšu līdzekļu trūkumu peldvietu uzturēšanai un apsaimniekošanai. Veselības inspekcija atbalstīja Upesgrīvas peldvietas svītrošanu no peldvietu saraksta, taču iebilda Mērsraga peldvietas svītrošanai, ņemot vērā to, ka Mērsraga peldvieta ir iedzīvotāju iecienīta un pietiekami intensīvi apmeklēta, tādēļ sabiedrības veselības interesēs būtu šo peldvietu atstāt oficiālo peldvietu sarakstā. Kā arī peldvieta ir labiekārtota, ir izveidots jauns, bruģēts stāvlaukums, ierīkotas ģērbtuves un tualetes, izvietotas papildus atkritumu urnas. Šajā gadījumā Veselības inspekcija uzskata, ka finanšu līdzekļu trūkums nevar būt par argumentu peldvietas slēgšanai. Vienīgais arguments Mērsraga peldvietas slēgšanai saskaņā ar Direktīvu un normatīvajiem aktiem par peldvietu ūdens monitoringu, kvalitātes nodrošināšanu un sabiedrības informēšanu, varētu būt apmeklētāju skaita samazinājums, kas attiecināms uz Upesgrīvas peldvietu, vai ilgstoši zema ūdens kvalitāte.  Līdz ar to, Veselības inspekcija ir noraidījusi Mērsraga novada domes priekšlikumu par Mērsraga peldvietas svītrošanu no peldvietu saraksta, par atteikuma iemesliem informējot arī Mērsraga novada pašvaldību, un sagatavojusi priekšlikumu vēstuli Veselības ministrijai par nepieciešamajām izmaiņām peldvietu sarakstā. Lai diskutētu par situāciju sakarā ar Mērsraga peldvietas apsaimniekošanu, Veselības ministrija šī gada 17.aprīlī organizēja sanāksmi, kurā piedalījās pārstāvji no Latvijas Pašvaldību savienības, Veselības inspekcijas, kā arī Mērsraga novada domes priekšsēdētājs Lauris Karlsons, kurš informēja, ka vienīgais šķērslis Mērsraga peldvietas uzturēšanai un apsaimniekošanai ir tās atrašanās abas parka „Engures ezers” teritorijā, nevis finanšu līdzekļu trūkums kā tika norādīts iepriekš. Tika minēts, ka Mērsraga peldvietas labiekārtošana (tualešu, gājēju celiņu, pārģērbšanās kabīņu u.c. infrastruktūras objektu ierīkošana) nav iespējama, jo tas esot pretrunā ar īpaši aizsargājamo dabas teritoriju normatīvu prasībām, kā arī Dabas aizsardzības pārvaldes amatpersonas neatbalsta peldvietas infrastruktūras atrašanos dabas parka teritorijā. Līdz ar to, lai noskaidrotu šo situāciju, kā arī izvērtētu vai noteikumu Nr.38 prasības ir pretrunā ar normatīvajiem aktiem par dabas aizsargājamajām teritorijām, Veselības ministrija šī gada 24. aprīlī arī organizēja tikšanos ar Vides aizsardzības un reģionālās attīstības ministrijas (turpmāk – VARAM), Dabas aizsardzības pārvaldes un Veselības inspekcijas pārstāvjiem. Uz minēto tikšanos tika uzaicināti arī Latvijas Pašvaldību savienības pārstāvji, kā arī Mērsraga novada domes priekšsēdētājs Lauris Karlsons, kurš pēdējā brīdī nevarēja ierasties. Sanāksmes laikā VARAM pārstāvji minēja, ka noteikumu Nr.38 prasības nav pretrunā ar dabas aizsargājamo teritoriju normatīvajiem aktiem, tieši pretēji, pasākumi, kuri paredzēti peldvietu izveidošanai un apsaimniekošanai, piemēram, tualešu ierīkošana, pludmales teritorijas sakopšana u.tml. ir pat atbalstāmi īpaši aizsargājamajās dabas teritorijās. Izņēmuma gadījumi ir noteikti atsevišķos normatīvajos aktos, piemēram, īpaši aizsargājamo dabas teritoriju individuālajos aizsardzības un izmantošanas noteikumos.  Aizsargjoslu likuma 36.pants nosaka būvniecības ierobežojumus Baltijas jūras un Rīgas jūras līča krasta kāpu aizsargjoslā un pludmalē, vienlaikus likums paredz izņēmumus, lai nodrošinātu sabiedrības piekļuvi pludmalei un peldvietu ierīkošanu – 36.panta otrās daļas 6.punkts pieļauj “mehānisko transporta līdzekļu stāvlaukumu un glābšanas staciju būvniecību un tiem nepieciešamo pievedceļu un teritorijas labiekārtošanai nepieciešamo mazēku būvniecību”. Savukārt 36.panta trešās daļas 8.punkts aizliedz izvietot jebkādas konstrukcijas, pagaidu un saliekamās būves, izņemot pludmales labiekārtošanas elementus. Tā kā peldvietu ierīkošanas un apsaimniekošanas normatīvi neparedz konkrētas prasības peldvietas infrastruktūrai, tad peldvietā var izvietot arī pārvietojamās tualetes un izveidot koka laipu celiņus, kas neprasa būvniecības darbu veikšanu. Savukārt Aizsargjoslu likums nosaka, ka tā 36.pantā minētā būvniecība krasta kāpu aizsargjoslā un pludmalē ir pieļaujama, veicot paredzētās darbības ietekmes uz vidi sākotnējo izvērtējumu un saņemot Valsts vides dienesta izdotus tehniskos noteikumus. Līdz ar to var secināt, ka šobrīd nav šķēršļu Mērsraga peldvietas vai kādas citas peldvietas, kas atrodas īpaši aizsargājamās dabas teritorijās, uzturēšanai un apsaimniekošanai. Veselības inspekcija ir apzinājusi, ka no 54 peldvietu sarakstā esošajām peldvietām 24 atrodas īpaši aizsargājamās dabas teritorijās un līdz šim, izņemot Mērsraga peldvietu, nevienā citā peldvietā problēmu ar peldvietas ierīkošanu vai apsaimniekošanu nav bijis. Papildus VARAM pārstāvji minēja, ka Mērsraga novada dome 2015.gada 17.martā ir iesūtījusi informāciju par piekrastes attīstībai nepieciešamo finansējumu. Tajā norādīts, ka finansējums nepieciešams, lai ierīkotu oficiālu peldvietu Mērsraga centrā un izbūvētu jaunu laipu  piekļuves uzlabošanai personām ar funkcionāliem traucējumiem pludmalei  Mērsragā Atpūtas ielas turpinājumā. Ņemot vērā visu iepriekš minēto, kā arī to, ka 2015. gada peldsezonas atklāšanas brīdī Veselības inspekcija konstatēja, ka Mērsraga peldvieta ir atbilstoši sakopta un apsaimniekota, Veselības ministrija atbalsta Mērsraga peldvietas atstāšanu peldvietu sarakstā. Veselības inspekcija 2015.gada 2.aprīlī saņēma informāciju no Limbažu novada pašvaldības par Limbažu novada, Skultes pagasta, Skultes peldvietas (Lauču akmens) pārvietošanu uz netālu no Lauču akmens esošo  apdzīvoto vietu „Vārzas”. Jaunā peldvieta tagad atradīsies teritorijā, kas ir pašvaldības īpašums, atšķirībā no vietas „Lauču akmens”, kurā peldvieta tika apsaimniekota privātajam uzņēmumam sadarbojoties ar pašvaldību, jo peldvieta atradās kempinga teritorijā, kas bija arī viens no peldvietas pārvietošanas iemesliem. Jaunajā vietā tiek paredzēts lielāks peldētāju skaits, ir ērtāka piekļuve un pašvaldība minētajā vietā ir ieinteresēta ieguldīt līdzekļus infrastruktūras uzlabošanai. Ņemot vērā iepriekš minēto, Veselības inspekcija ir rosinājusi veikt grozījumus peldvietu sarakstā Limbažu novada, Skultes pagasta, Skultes peldvietas nosaukumu „Lauču akmens” aizstāt ar nosaukumu „Vārzas”. Ņemot vērā Veselības inspekcijas priekšlikumus, Veselības ministrija ir sagatavojusi noteikumu projektu „Grozījumi Ministru kabineta 2012.gada 10.janvāra noteikumos Nr.38 „Peldvietas izveidošanas un uzturēšanas kārtība”” (turpmāk – noteikumu projekts).  |
| 3. | Projekta izstrādē iesaistītās institūcijas |  Veselības inspekcija |
| 4. | Cita informācija |  Izmaiņas peldvietu sarakstā bija jānodrošina līdz jaunās peldsezonas sākumam – 2015.gada 15.maijam, kas nebija iespējams LPS un Mērsraga novada pašvaldības iebildumu dēļ. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Peldvietas apmeklētāji un peldvietas apsaimniekotāji (pašlaik 54 esošie un 2 jaunie peldvietu apsaimniekotāji), tūristi un tūrisma organizatori. |
| 2. | Tiesiskā regulējuma ietekme uz tautsaimniecību un administratīvo slogu |  Jaunu peldvietu iekļaušana peldvietu sarakstā palielinās iespējas peldvietas apmeklētājiem apmeklēt higiēnas un drošības prasībām atbilstošas peldvietas, tādā veidā samazinot infekciju, traumatisma un letālo gadījumu risku. Kā arī jaunu peldvietu izveide uzlabos pašvaldību infrastruktūru, kas savukārt veicinās iedzīvotāju labsajūtu un veselīga dzīvesveida iespējas un pozitīvi ietekmēs tūrisma attīstību. Peldvietas apsaimniekotājs, pirms peldvietas pieteikšanas iekļaušanai peldvietu sarakstā, ne tikai izveido un labiekārto peldvietu, bet arī izvērtē savas iespējas peldvietu uzturēt un apsaimniekot, līdz ar to peldvietas apsaimniekotājs arī rēķinās ar peldvietas uzturēšanas izmaksām.  |
| 3. | Administratīvo izmaksu monetārs novērtējums |  Noteikumu projekts šo jomu neskar |
| 4. | Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2015.gadu | izmaiņas, salīdzinot ar kārtējo 2015.gadu | izmaiņas, salīdzinot ar kārtējo 2015.gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **52 880** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 52 880 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **52 880** | **0** | **303** | **303** | **303** |
| 2.1. valsts pamatbudžets | 52 880 | 0 | 303 | 303 | 303 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| **3. Finansiālā ietekme:** | **0** | **0** | **-303** | **-303** | **-303** |
| 3.1. valsts pamatbudžets | 0 | 0 | -303 | -303 | -303 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| **4. Finanšu līdzekļi papildu izdevumu finansēšanai** (kompensējošu izdevumu samazinājumu norāda ar "+" zīmi) | X | **0** | **303** | **303** | **303** |
|  |  |  |  |
| **5. Precizēta finansiālā ietekme:** | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Veselības inspekcija nodrošina 54 peldvietu uzraudzību, bet atbilstoši likumam „Par valsts budžetu 2015.gadam” Veselības ministrijas pamatbudžeta apakšprogrammā 46.01.00 „Uzraudzība un kontrole” ir paredzēti sekojoši finanšu resursi 51 peldvietai 52 880 *euro* apmērā: 1) peldvietu ūdens izmeklējumi un 2 ziņojumi – 5309 EUR:*e.coli* un *enterokoki* (10.29 + 10.53) EUR [1 analīzes izmaksa] x 5 analīzes x 51 peldvieta = 5309.10 EUR; 2) transporta nodrošinājums 2091 EUR:0.41 EUR x 100 km x 51 peldvieta = 2091.00 EUR; 3) komandējumu izmaksas uz Briseli par peldūdens datu ziņošanu 1225 EUR:612.5 EUR [komand.vid.izmaksa] x 2 = 1225.00 EUR; 4) divu higiēnas ārstu, inspektora un vides veselības analītiķa atlīdzība 44 255 EUR: 746 EUR [mēnešalga 2015.g.] x 4 x 12 mēn. + 23.59% = 44 255.11 EUR. Kopā: (5309+2091+1225+44255) EUR = 52 880 EUR Noteikumu projekts paredz peldvietu saraksta papildināšanu ar divām jaunām peldvietām un vienas peldvietas svītrošanu no peldvietu saraksta, līdz ar to Veselības inspekcijai būs nepieciešami papildus finanšu līdzekļi vienas peldvietas uzraudzībai. **Vienas peldvietas uzraudzībai** Veselības inspekcijai ir nepieciešams papildus finansējums laika periodā no 2016.gada katru gadu **303** *euro* apmērā*.*Aprēķins:Inspektors (26.3. amatu saime, III līmenis, 9.algu grupa, 3.kategorija, amatalga 994 EUR), 1 darba diena, 1 peldvieta – 48 EUR: 994 EUR / 20.7[vid.d.d. skaits mēnesī] x 1 x 1 peldv. = 48.02 EUR; Higiēnas ārsts (10.amatu saime, II līmenis, 9.algu grupa, 3.kategorija, amatalga 994 EUR), 1,67 darba dienas, 1 peldvieta – 80 EUR: 994 EUR / 20.7 x 1.67 x 1 peldv. = 80.19 EUR; Kopā atalgojums: (48.02+80.19)EUR = 128.21 EUR.Darba devēja VSAOI – 30 EUR:(48.02+80.19) EUR x 23.59% = 30.25 EUR.Peldvietu ūdens izmeklējumi – 104 EUR:*e.coli* un *enterokoki* (10.29+10.53) EUR x5 x1peldv. = 104.10 EUR. Transporta nodrošinājums – 41 EUR: 0.41 EUR x 100 km x 1 peldvieta = 41.00 EUR.Kopā: (128+30+104+41) EUR = **303 EUR**.Papildus nepieciešamā finansējuma sadalījums pa izdevumu kodiem atbilstoši ekonomiskajām kategorijām: kods 1000 - atlīdzība 158 *euro*,  t.sk. 1100 – atalgojums 128 *euro;* kods 2000 - preces un pakalpojumi 145 *euro*. Lai spriestu par jauno peldvietu izveides ietekmi uz pašvaldību budžetu, tika lūgta papildus informācija no jauno peldvietu apsaimniekotājiem – Rucavas novada domes un Višķu pagasta pārvaldes. Višķu pagasta pārvalde sniedza informāciju, ka pašvaldības kopējais budžets 2015.gadā ir 1.4 miljoni *euro.* Daugavpils novada, Višķu pagasta, Luknas ezera, Višķu tehnikuma ciema peldvietas uzturēšanai un apsaimniekošanai paredzēts:2015.gadā - 1638.00 *euro*2016.gadā - 1900.00 *euro* 2017.gadā - 2200.00 *euro*2018.gadā - 2300.00 *euro**Tai skaitā konkrētiem pasākumiem:*Atkritumu savākšanai un izvešanai - 418.00 *euro*Zāles pļaušanai - 700.00 *euro*Pludmales smilts irdināšanai - 280.00 *euro* Rucavas novada dome sniedza informāciju, ka pašvaldības kopējais budžets 2015.gadā ir 1 550 933,00 *euro* Rucavas novada, Rucavas pagasta, Papes bākas peldvietas uzturēšanai un apsaimniekošanai paredzēts: 2015.gadā – 6000 *euro* 2016.gadā – 7000 *euro*  2017.gadā – 7000 *euro* 2018.gadā – 7000 *euro*  *Tai skaitā konkrētiem pasākumiem:*Tualetes uzturēšanai – 260 *euro*Atkritumu savākšanai – 1011 *euro*Papildus plānotās izmaksas 2015.gadā:Peldvietas apsaimniekošanai – 1800 *euro*Atkritumu urnu uzstādīšanai – 280 *euro*Ģērbtuves ierīkošanai - 150 *euro* |
| 7. Cita informācija |  Ministru kabineta noteikumu projektā paredzēto pasākumu īstenošana tiks nodrošināta Veselības ministrijai piešķirto valsts budžeta līdzekļu ietvaros.   |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Publiskajai apspriešanai noteikumu projekts no 2015.gada 11.februāra līdz 2015.gada 11.martam tika ievietots Veselības ministrijas mājas lapas sadaļā „Sabiedrības līdzdalība, Publiskā apspriešana”. |
| 2. | Sabiedrības līdzdalība projekta izstrādē |  Noteikumu projekts, attiecībā uz peldvietu saraksta izmaiņām, jau ir sagatavots, balstoties uz pašvaldību priekšlikumiem par jaunu peldvietu iekļaušanu peldvietu sarakstā. |
| 3. | Sabiedrības līdzdalības rezultāti |  Sabiedrība ar Veselības ministrijas mājas lapā ievietoto noteikumu projektu varēja iepazīties un izteikt savu viedokli no 2015.gada 11.februāra līdz 2015.gada 11.martam. Sabiedrības priekšlikumi vai iebildumi par noteikumu projektu netika saņemti. |
| 4. | Cita informācija |  Sabiedrībai visu laiku ir iespēja izteikt savu viedokli par jauno peldvietu iekļaušanu peldvietu sarakstā Veselības inspekcijas mājas lapas izveidotajā vietnē: <http://www.vi.gov.lv/lv/vides-veseliba/peldudens/ied>. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Veselības inspekcija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Noteikumu projekts šo jomu neskar |
| 3. | Cita informācija |  Nav |

Anotācijas IV. un V. sadaļas – projekts šīs jomas neskar.

Veselības ministrs G. Belēvičs

10.06.2014. 09:57

2434

A.Segliņa

67876102, anita.seglina@vm.gov.lv